ลักษณะการประกอบธุรกิจ

ประวัติความเป็นมา

2538 – จดทะเบียนจัดตั้งเป็นบริษัทจำกัด เมื่อ 26 เมษายน พ.ศ. 2538 ทุนจดทะเบียน แรกตั้ง
10,000,000 บาท จำนวน 10,000,000 หุ้น มูลค่าหุ้นที่ตราไว้หุ้นละ 1 บาท

2541 - จดทะเบียนเพิ่มทุน เป็น 11,230,000 บาท เมื่อวันที่ 22 ตุลาคม 2541

2543 - จดทะเบียนเพิ่มทุน เป็น 51,230,000 บาท เมื่อวันที่ 14 ธันวาคม 2543

2546 - จดทะเบียนเพิ่มทุน เป็น 75,000,000 บาท
และจดทะเบียนแปรสภาพเป็นบริษัทมหาชนจำกัด เมื่อวันที่ 1 ธันวาคม 2546 จำนวน 75,000,000
หุ้น มูลค่าหุ้นที่ตราไว้หุ้นละ 1 บาท

2547 – หลักทรัพย์ของบริษัทเข้าทำการซื้อขายเป็นวันแรกในตลาดหลักทรัพย์แห่งประเทศไทย
เมื่อวันที่ 21 เมษายน 2547

การประกอบธุรกิจ

บริษัทประกอบธุรกิจให้บริการข้อมูล ข่าวสาร การวิเคราะห์และตรวจสอบข้อมูล
เพื่อใช้เป็นเครื่องมือในการตัดสินใจทางธุรกิจ โดยบริษัทได้พัฒนาฐานข้อมูลด้านธุรกิจ
ซึ่งได้มาจากการรวบรวมข้อมูลจากหลายแหล่ง ได้แก่ ข้อมูลจากกรมพัฒนาธุรกิจการค้า
กระทรวงพาณิชย์
โดยมีสัญญาเพื่อรับข้อมูลนิติบุคคลที่จดทะเบียนจัดตั้งกับกระทรวงพาณิชย์ทั้งหมดในประเทศ ซึ่งรวมถึง
สถานะของบริษัท คณะกรรมการ และผลดำเนินการของแต่ละบริษัท กว่า 800,000 บริษัท
และบริษัทยังได้มีการรวบรวมข้อมูลจากแหล่งอื่น เช่น
ข้อมูลนิติบุคคลหรือนิติบุคลล้มละลายและการขายทอดตลาดจากกรมบังคับคดี กระทรวงยุติธรรม
และข้อมูลข่าวสารอื่นๆ ในหมวดอุตสาหกรรมต่างๆ
โดยรวบรวมจากหนังสือพิมพ์และแหล่งข่าวด้านธุรกิจชั้นนำต่างๆ นอกจากนี้ บริษัทยังจัดเก็บ
และประมวลผลข้อมูลการชำระเงินของลูกหนี้การค้าจากบริษัทต่างๆ ที่ร่วมโครงการอีกด้วย
จากนั้นบริษัทจำทะทำการตรวจสอบวิเคราะห์ จัดเก็บ
และบันทึกข้อมูลเพื่อให้บริการผ่านระบบคอมพิวเตอร์ออนไลน์ภายใต้เวบไซด์ ชื่อ www.BOL.co.th
เพื่อให้บริษัทสามารถรักษาฐานลูกค้าและเพิ่มมูลค่าของบริการให้มากยิ่งขึ้น
รวมถึงการเพิ่มรายได้ของบริษัทต่อไปในอนาคตได้อย่างต่อเนื่อง
ซึ่งต้องอาศัยบุคลากรที่มีความรู้ความชำนาญในด้านการบริหารจัดการและมีความเชี่ยวชาญในธุรกิจข้อมูลข่าวสาร
ดังนั้น
การดำเนินการและการดำรงอยู่ของบริษัทขึ้นอยู่กับความสำเร็จในการรักษาบุคลากรที่มีคุณภาพเหล่านี้ให้คงอยู่กับบริษัทต่อไป

นอกจากนี้การร่วมทุนกับกลุ่ม บริษัท ดัน แอนด์ แบรดสตรีท อินเตอร์เนชั่นแนล จำกัด (D&B) นั้น
ถือเป็นการเพิ่มศักยภาพของบริษัทในการขยายขอบเขตการให้บริการข้อมูลของบริษัทไปยังต่างประเทศ
ผ่านเครือข่ายของ D&B และเพิ่มบริการข้อมูลบริษัทในต่างประเทศให้กับลูกค้าในประเทศ นอกจากนี้
บริษัทยังได้รับการถ่ายทอดเทคโนโลยีเกี่ยวกับการจัดการและการวิเคราะห์จาก D&B
เพื่อให้ผู้ใช้สามารถนำข้อมูลที่ได้ไปใช้ในการตัดสินใจทางธุรกิจ
ซึ่งจะเป็นผลดีต่อการพัฒนาบริการของบริษัทต่อไปในอนาคต
บริษัทยังได้รับสิทธิในการทำตลาดข้อมูลของ D&B ในแถบอินโดจีน ซึ่งประกอบไปด้วย เวียดนาม,
กัมพูชา, พม่า และ ลาว อีกด้วย และในวันที่ 22 มีนาคม 2549 บริษัทจึงได้จัดตั้งบริษัท ดี แอนด์
บี (ประเทศไทย) จำกัด ขึ้นมา ด้วยทุนจดทะเบียน 1 ล้านบาท เลขทะเบียน 0105549038501

ในปี 2543 บริษัทได้ร่วมกับ ARG และ D&B ในการพัฒนาซอฟท์แวร์เครดิตบูโรนิติบุคคล
(Commercial Credit Bureau Software)
บริษัทได้ส่งมอบระบบพัฒนาซอฟท์แวร์เครดิตบูโรนิติบุคคลให้แก่ บริษัท ข้อมูลเครดิตแห่งชาติ จำกัด
(NCB) เรียบร้อยแล้วในปี 2544 อีกทั้ง
บริษัทยังได้รับมอบหมายในการเป็นศูนย์ประมวลผลของฐานข้อมูลลูกหนี้สินเชื่อทั้งหมดที่ได้รับจากสถาบันการเงินที่เป็นสมาชิกของ
NCB ซึ่งปัจจุบัน บริษัท ยังคงให้บริการด้าน Data Center Outsourcing
และมีโครงการความร่วมมือกับ D&B และ ARG ในกา0รพัฒนา “ซอฟท์แวร์เครดิตบูโร”
เพื่อขยายตลาดไปยังกลุ่มลูกค้าเป้าหมายในต่างประเทศอีกด้วย

บริษัทยังได้เล็งเห็นความสำคัญของการประมวลผลข้อมูลในเชิงลึก
เพื่อเพิ่มศักยภาพในการวิเคราะห์ความเสี่ยงและโอกาสของธุรกิจ
โดยบริษัทได้พัฒนาเครื่องมือที่ช่วยในการตัดสินใจที่เรียกว่า “DSS” (Decision Support
System) ขึ้น สำหรับลูกค้าที่เป็นธนาคารโดยเฉพาะ ระบบ DSS
จะเป็นการผนวกข้อมูลในฐานข้อมูลของบริษัทกับฐานข้อมูลของธนาคาร
ซึ่งจะช่วยให้ธนาคารสามารถวิเคราะห์โอกาสในการขยายตลาดใหม่
การบริหารฐานข้อมูลลูกค้าของธนาคารวิเคราะห์งบการเงินของบริษัทได้อย่างมีประสิทธิภาพในหลายมุมมอง
และเพื่อช่วยการบริหารความเสี่ยงสำหรับลูกค้าธนาคารให้มีประสิทธิภาพยิ่งขึ้น

ในปี 2547 บริษัทได้นำเข้าระบบการวิเคราะห์ทางการเงินจากประเทศออสเตรเลีย
โดยได้รับสิทธิจากบริษัท แมทริกส์ วัน จำกัด (Matrix 1 PTY Limited)
ในการทำตลาดแต่เพียงผู้เดียว ซึ่งระบบดังกล่าวจะเป็นการเสริมมูลค่าให้กับข้อมูล
ทำให้ผู้ใช้สามารถวิเคราะห์ข้อมูลทางการเงินได้อย่างมีประสิทธิภาพ
และใช้ในการกำหนดกลยุทธ์ในการบริหารจัดการได้เป็นอย่างดี

ในปี 2548 บริษัทได้เริ่มให้มีบริการเกี่ยวกับการบริหารความเสี่ยง
โดยนำข้อมูลทางการเงินที่บริษัทได้จัดเก็บ และตัวแปรทางเศรษฐกิจ
เข้ามาร่วมในการประมวลผลเพื่อประเมินความเสี่ยงที่อาจเกิดขึ้นในอนาคตกับบริษัทอุตสาหกรรมต่างๆ
โดยเฉพาะกลุ่มทางสถาบันทางการเงิน และธนาคาร
ซึ่งเป็นกลุ่มที่มีความจำเป็นจะต้องใช้ข้อมูลของบริษัทเพื่อเป็นส่วนหนึ่งในการปฏิบัติตามกฎ Basel II

ในปี 2549 บริษัทได้จัดตั้งฝ่าย BIIE หรือ Basel II Expertise ขึ้น
เพื่อขีดความสามารถในการให้คำปรึกษาด้านการบริหารความเสี่ยงให้กับธนาคารพาณิชย์
ตามกฎระเบียบ Basel II ซึ่งธนาคารแห่งประเทศไทย (ธปท) ได้อ้างอิงหลักปฏิบัติสากลของ
Bank for International Settlement (BIS) ในการนำหลักเกณฑ์ดังกล่าวมาใช้
เพื่อสรร้างมาตรฐานการกำกับดูแลเงินกองทุนของสภาบันการเงินให้มีมาตรฐานสากลมากยิ่งขึ้น
โดยการให้คำปรึกษาของ BIIE ได้ครอบคลุมในหลายส่วน
ตั้งแต่การออกแบบโครงสร้างพื้นฐานของธนาคาร เพื่อให้สอดคล้องกับหลักเกณฑ์ของ Basel II
การจัดฝึกอบรมจนกระทั่งถึงการให้บริการช่วยเหลือในส่วนของ Data Management

นอกจากบริษัทจะมีข้อมูลที่มาสนับสนุนการปฏิบัติตามกฎ Basel II แล้ว
บริษัทยังได้มีบริการเป็นที่ปรึกษา และจัดฝึกอบรมให้ความรู้กับสถาบันการเงินและการธนาคารต่างๆ
เกี่ยวกับการจัดการบริหารข้อมูล และความเสี่ยงอีกด้วย

เป้าหมายการดำเนินธุรกิจ

บริษัทมีเป้าหมายในการดำเนินการธุรกิจเพื่อเป็นผู้นำในธุรกิจให้บริการข้อมูล ข่าวสาร
การวิเคราะห์และตรวจสอบข้อมูล เพื่อใช้เป็นเครื่องมือในการตัดสินใจทางธุรกิจ
โดยบริษัทได้พัฒนาหรือปรับปรุงฐานข้อมูลที่มีอยู่
และพัฒนาโครงการในการจัดหาข้อมูลที่มีศักยภาพจากแหล่งข้อมูลอื่นเพิ่มเติม
พร้อมทั้งพัฒนาระบบคอมพิวเตอร์ออนไลน์อย่างต่อเนื่อง ทั้งนี้
บริษัทจะสร้างมูลค่าเพิ่มให้แก่ข้อมูลที่ให้บริการโดยเพิ่มกระบวนการวิเคราะห์และตรวจสอบข้อมูล
เพื่อให้ผู้ใช้ข้อมูลได้รับประโยชน์สูงสุดในการตัดสินใจใช้ระยะเวลาในการตัดสินใจที่สั้นลง
โดยการวิเคราะห์มุ่งเน้นภาพรวมของการลดความเสี่ยงและการเพิ่มโอกาสทางธุรกิจ นอกจากนี้
บริษัทยังมีโครงการในการพัฒนานำระบบการจัดการฐานข้อมูลและรูปแบบการทำธุรกิจข้อมูลเพื่อขยายตลาดไปยังต่างประเทศอีกด้วย

โครงสร้างรายได้

เปรียบเทียบรายได้ ปี 2549 กับปี 2548

[]

.

การเปรียบเทียบตัวเลขทางการเงินสำหรับปี 2547 – 2549 (งบการเงินเฉพาะบริษัท)

[]

[]

[]